en en id en id ms ms ms ms id id ms id ms ms id ms id ms id id id id id ms ms id id ms id id id ms id en ms id ms ms id ms id id id id id id id id id id ms id id id id id id ms id ms id id id id id ms id ms fr ms ms tl ms ms id id id id id id id ms ms id id id id id id ms id id id id id id id ms ms ms ms ms ms id id id id id ms ms ms ms id id ms ms id ms ms ms id id ms id id id id id id id id ms id id id id id id id id id ms ms id ms id id id ms id id id id ms ms ms ms id id id ms ms ms id id ms id id id id id ms ms id id id id ms id id id ms id id id id ms id ms id fr ms en en ms id tr en id ms ms ms en en ms it id id it ms ms it en ms it hbs_lat id pt en id pt en id pt eo id pt ms ms pt ms id pt id ms pt ms id pt id it ms en id fr id en en ms id ms es ms en ms ms ms ms id en es ms ms id id id id id id id id ms ms id id id ms ms ms ms ms id id id id id ms en ms en id cs da en cs en da cs en cs en cs cs en en en es cs en da cs en en id ms id id id ms da en en en cs cs da en da cs en en cs cs en en en cs cs da en da cs en en cs da en en en es cs da en da cs en en es da id id en ms id id hbs_lat id pt id id pt id id id id id id id ms id id
Kehidupan Hari Esok, Bermula Dari Sini. Berhenti Sejenak, Sebelum Terus Melangkah Untuk Memastikan Perjalanan Seterusnya Tiada Halangan. Semalam Yang Berlalu, Menjanjikan Seribu Kilauan Bintang Untuk Hari Yang Mendatang
Dicatat oleh SAHARUDDIN ABDULLAH di 5:43 AM No comments:
Usaha-Usaha Menjaga Keselamatan Kawasan Kediaman Daripada Ancaman Jenayah
Sejak akhir-akhir ini, media massa sering memaparkan berita tentang pelbagai kegiatan jenayah yang berlaku di seluruh negara. Berleluasanya kegiatan ini sudah tentu akan menimbulkan kegelisahan atau kebimbangan dan secara tidak langsung mencetuskan rasa tidak tenteram dalam masyarakat. Antara kegiatan jenayah yang sering dilaporkan ialah rompakan, pecah rumah, penculikan, ragut dan bunuh. Fenomena ini bukan sahaja berlaku di kawasan bandar malah melibatkan kawasan kampong.
Menjaga keselamatan diri dan juga keselamatan kawasan kediaman merupakan tanggungjawab yang perlu dipikul oleh semua pihak. Sikap saling membantu, bekerjasama dan keprihatinan akan dapat mewujudkan satu komuniti yang seia sekata dan dapat hidup dalam suasana aman dan harmon. Setiap penduduk perlulah memastikan rumah mereka dilengkapi dengan ciri-ciri keselamatan seperti gril, kamera litar tertutup (cctv), loceng amaran dan sebagainya. Sebelum  meninggalkan rumah, setiap penduduk perlu memastkan pintu rumah dan pintu pagar telah dikunci dengan rapi. Jika hal ini dilakukan, pastilah kediaman kita akan selamat daripada ancaman jenayah.
Selain itu, pihak berkuasa iaitu pihak polis perlulah melakukan rondaan secara berkala disemua kawasan kediaman terutamanya di kawasan yang berisiko berlakunya kejadian jenayah. Rondaan perlu dilakukan lebih kerap pada waktu penduduk sedang bekerja dan juga pada waktu malam. Pemantauan yang berterusan ini akan menutup ruang dan peluang kepada penjenayah untuk melakukan perbuatan tidak bermoral mereka. Sikap sudah terhantuk baru terngadah amatlah dikesali. Janganlah bila sudah berlaku kejadian jenayah, barulah kita mahu bertindak.
Di samping itu, penduduk perlu menggerakkan pasukan rukun tetangga bagi mengawasi kawasan kediaman mereka. Permuafakatan yang jitu dalam kalangan penduduk sudah pasti dapat mengelakkan kawasan kediaman mereka daripada ancaman jenayah. Penduduk perlu menyediakan jadual waktu bertugas untuk melakukan rondaan bagi mengawasi seluruh kawasan kediaman mereka. Sikap saling membantu bagai aur dengan tebing akan mendatangkan kesan positif kepada semua masyarakat. Jika hal ini dapat dilakukan dengan sempurna, sudah pasti ancaman jenayah dapat dibanteras.
Peranan jiran tetangga juga penting dalam usaha untuk menjadikan kawasan kediaman bebas daripada ancaman jenayah. Sikap jujur, amanah dan bertanggungjawab harus ada dalam jiwa semua jiran. Jika kita hendak pergi bercuti, kita boleh meninggalkan kunci rumah kepada jiran tetangga untuk mereka membantu mengawasi dan menjaga rumah kita. Jika ini dapat direalisasikan, sudah pasti rumah kita akan selamat.
Daripada huraian di atas, sudah terang lagi bersuluh, semua pihak perlu bekerjasama untuk memastikan kawasan kediaman selamat. Sikap bagai enau dalam belukar, melepaskan pucuk masing-masing perlu dikikis dalam jiwa masyarakat. Menjaga keselamatan kediaman kita perlu diberi keutamaan. Keselamatan kawasan kediaman akan memastikan kehidupan kita sekeluarga juga akan selama
Dicatat oleh SAHARUDDIN ABDULLAH di 5:40 AM 20 comments:
ISU PENDIKAN : Politik, nilai komersial punca pendidikan rosak
SHAH ALAM - Sistem pendidikan di negara Islam  dilihat telah ‘dirosakkan’ oleh dua perkara iaitu akibat daripada politik dan nilai komersial.
Pensyarah Universiti Islam Antarabangsa Malaysia (UIAM), Dr. Maszlee Malik berkata, dua faktor itu yang mana akhirnya menjadikan para pelajar mangsa.
"Permainan politik di negara Islam, yang mana terdapat banyaknya kelompongan dan ketirisan seperti gejala rasuah dalam pendidikan sedikit sebanyak telah menjejaskan sistem pendidikan di negara islam tersebut.
"Manakala sistem pendidikan yang terlalu berorientasikan nilai komersial sehingga mengetepikan nilai kemanusiaan juga telah menjejaskan sistem pendidikan tersebut," katanya ketika menjadi panel Forum Pedagogi Pendidikan Cinta anjuran sukarelawan Teach For The Needs (TFTN) di Kompleks Karangkraf, di sini, malam semalam.
Forum itu turut menampilkan penulis buku best seller 'Aku Terima Nikahnya' Hasrizal Jamil dan Pakar Perunding Obstetriks & Ginekologi, Dr Harlina Siraj manakala moderatornya, Pengarah Eksekutif TFTN, Anas Alam Faizli.
Mengulas mengenai sistem pendidikan yang sedia ada, Dr Maszlee turut mendakwa ia melatih dan menghasilkan pelajar yang menjadi hamba kepada kehendak pasaran.
"Sistem pendidikan sedia ada melatih pelajar ke arah menjadikan mereka hamba  pasaran.
"Universiti menjadi kilang untuk menghasilkan robot bagi mendapatkan hasilnya," katanya
Menyentuh perkara yang sama Dr Harlina Siraj juga, mengatakan bahawa cara mendidik yang terbaik ialah dengan mengajar sepenuh hati, jujur dan sabar.
Dalam pada itu beliau turut menekankan objekif pendidikan mestilah berpaksikan kepada nilai-nilai tersebut untuk menghasilkan perubahan atas seseorang pelajar tersebut.
Menyentuh perkara ini, Dr Harlina turut menggariskan lima perubahan yang perlu diberi penekanan atas seseorang pelajar meliputi aspek akidah, akhlak, aqliah, insaniah dan jasmani.
"Bagi saya penekanan kepada lima aspek ini penting, seandainya kita serius untuk melahirkan pelajar yang berjaya," katanya.
Menurut Dr Maszlee lagi, peranan pendidik yang bukan sahaja terletak pada bahu guru semata-mata sebaliknya terletak pada setiap bahu masyarakat Islam.
Sementara itu beliau turut mengulas mengenai pentingnya elemen kasih sayang dalam sistem pendidikan sedia ada sekiranya serius untuk melahirkan masyarakat terbaik pada masa akan datang.
"Segalanya bermula dengan kasih sayang. Cinta itu membawa makna yang luas. Dengan adanya elemen kasih sayang, saya percaya pelajar kita akan jatuh cinta kepada ilmu," katanya.
Manakala menurut Dr Harlina, ilmu perlu diterap supaya masyarakat pentingkan ilmu.
"Perasaan dahagakan ilmu itu perlu diterap oleh setiap ibu bapa kepada anak masing-masing.
"Jangan jadikan menuntut ilmu sebagai satu bebanan," katanya.
Dicatat oleh SAHARUDDIN ABDULLAH di 5:33 AM No comments:
ISU BAHASA : Di sini langit dijunjung
KELANTANGAN FELO Penyelidik Utama Institut Alam dan Tamadun Melayu, Universiti Kebangsaan Malaysia (UKM), PROF. DATUK DR. TEO KOK SEONG yang sering sahaja menggesa orang Cina memperkasakan penggunaan Bahasa Melayu dalam pendidikan dan pertuturan sering sahaja ‘menghangatkan’ mereka yang tidak bersetuju dengannya.
Maka adalah tidak menghairankan ketika dalam wawancara bersama wartawan Mingguan Malaysia, HAFIZAHRIL HAMID, beliau meluahkan menerima pelbagai kecaman, cercaan dan kata nista yang adakalanya di luar batasan.
Namun sudah menjadi satu tanggungjawab baginya untuk terus lantang dan tidak sesekali gentar dengan cemuhan bagi terus memperjuangkan bahawa semua bangsa di negara ini perlu belajar dan bertutur Bahasa Melayu dengan baik malah akan mempertahankannya jika ada pihak yang cuba menggagalkannya.
Terbaru beliau mengecam tindakan Persekutuan Persatuan-persatuan Lembaga Pengurus Sekolah Cina Malaysia (Dong Zong) sebagai melampau kerana bersikap keterlaluan dalam melindungi bahasa Cina selain menyatakan tidak ada negara lain di dunia yang membenarkan kaum Cina terus hidup sebagai 'Cina' kecuali di Malaysia.
Kok Seong juga mahu pertubuhan itu berhenti membuat tuntutan melampau sebaliknya menggunakan pendekatan mengambil kira resam 'di mana bumi dipijak di situ langit dijunjung'.
Kita hidup di Malaysia dan adalah perlu untuk mereka mengikut adat resam dan budaya tempatan dan berdiri sebagai satu bangsa yang berbangga dengan jati diri Malaysia tanpa perlu mengorbankan identiti sebagai orang Cina," kata beliau.
MINGGUAN : Pada pandangan Datuk kenapa Dong Zong terlalu bertegas dalam mempertahankan sekolah vernakular dan langsung tidak mahu bertolak ansur dalam hal ini?
TEO KOK SENG : Pertama sekali kita perlu memahami peranan dan kewujudan Dong Zong itu sendiri. Ia merupakan sebuah badan yang cukup berpengaruh melindungi bahasa Cina dalam pendidikan mereka. Kita boleh katalah mereka ini bertindak seolah-olah Dewan Bahasa dan Pustaka (DBP) tetapi untuk orang Cina. Bagaimanapun bagi saya perjuangan dan usaha mereka untuk melindungi bahasa Cina setelah kita mencapai kemerdekaan 56 tahun yang lalu adalah keterlaluan dan tidak selari dengan pepatah dimana bumi dipijak di situ langit dijunjung.
Sebab itu saya melihat dakwaan mereka bahawa dengan pelantikan menteri yang tidak fasih berbahasa Mandarin yang dibangkitkan Dong Zong baru-baru ini sebenarnya bukanlah satu isu besar. Saya melihat dakwaan mereka ini agak melampau sedangkan orang Cina yang tidak fasih bahasa Melayu langsung tidak diungkit. Orang Cina pun tidak pernah baiki keadaan ini. Ini sesuatu yang tidak baik, saya kira sudah waktunya perkara ini dibincangkan betul-betul sebab saya kira apa matlamat sebenar orang Cina hidup di Malaysia ini.
Keduanya saya melihat tindakan Dong Zong ini dalam kebanyakan hal adalah amat anti nasional kerana perjuangan mereka ini tidak mengambil kita kedudukan dan suasana di negara ini dan mereka sering bertelagah dengan parti MCA dan Gerakan. Bagi mereka kedua parti ini tidak mampu memperjuangkan isu sekolah Cina dan sering memperkecilkan fungsi dan peranan MCA dan Gerakan. Mereka juga sering menentang hasrat Kementerian Pendidikan sebelum ini yang berniat murni mahu menggalakkan perpaduan dan pembentukan jati diri kebangsaan di kalangan rakyat berbilang kaum di negara ini. Mereka dilihat anti semangat nasional kerana enggan bekerjasama dalam membentuk sebuah negara bangsa yang bersatu padu dan jati diri kebangsaan. Dalam soal jati diri kebangsaan ini sama ada mahu atau tidak adalah perlu memasukkan simbol dan proses budaya Melayu kerana ia sudah dipersetujui dalam kontrak sosial. Maka adalah perlu bahasa Melayu ini ditegakkan kedudukannya kerana ia merupakan Bahasa Kebangsaan jadi sudah tentu kita tidak boleh menolaknya dalam apa jua cara.
MINGGUAN : Pada pandangan Datuk apakah sekolah vernakular ini wujud kerana kaum Cina ini takut kedudukan bahasa dan budaya Cina terhapus atau mungkin ada agenda lain seperti tidak mahu proses asimiliasi seperti di Indonesia dan Thailand berlaku?
TEO KOK SEONG : Saya tidak pasti apakah tindakan mereka ini pada awalnya kerana tidak mahu proses asimiliasi berlaku dan perlu dikaji hal sebenar tentang itu. Namun adalah tidak mustahil perkara ini yang menjadi asas kenapa perlunya sekolah vernakular. Kita maklum bahawa perjuangan mereka ini adalah untuk melindungi bahasa ibunda tetapi saya melihat tindakan mereka ini agak berlebih-lebihan dalam mempertahankan bahasa Cina sehingga mengenepikan kedudukan bahasa Melayu sebagai Bahasa Kebangsaan. Sudah tentu ia bukan sesuatu yang sihat untuk kita semua.
Namun bagi saya yang paling penting adalah kita perlu menekankan perpaduan di kalangan kaum ini kerana kita dapati selepas Pilihan Raya Umum ke-13 (PRU-13) seolah-olah wujud semacam satu perseteruan politik yang jelas melibatkan pakatan pembangkang dan Barisan Nasional (BN). Dan perkara ini diburukkan lagi melalui tindakan pengundi Cina yang menolak BN kerana terpengaruh dengan dakwaan dan hasutan pembangkang yang bersifat perkauman dan akhirnya menjadi satu perpecahan dan permusuhan politik yang tidak berkesudahan. Saya sangat berharap supaya kita tidak lagi memudaratkan keadaan. Saya lihat Dong Zong perlu lebih bekerjasama tentang peranan menggalakkan lagi perpaduan antara kaum serta membentuk negara bangsa Malaysia yang bersatu padu.
MINGGUAN : Apakah Datuk melihat isu sekolah dan bahasa Cina ini sering digunakan sebagai senjata politik terutama pada setiap kali pilihan raya?
TEO KOK SEONG : Kita boleh anggap begitu kerana setiap kali pilihan raya timbul maka isu berkaitan ini akan dimainkan dan nampak reaksi daripada kerajaan yang dilihat lebih berlembut dalam pilihan raya baru ini. Agak malang apabila setelah kebanyakan kemahuan ini dituruti kita lihat sokongan dari orang Cina tidak memberangsangkan. Saya melihat permintaan Perdana Menteri yang menggesa supaya dilakukan penyatuan nasional adalah satu permintaan beliau yang mahu rakyat di negara ini berdamai demi untuk negara. Maksud perdamaian ini kita lihat melibatkan masyarakat Cina dan kerajaan kerana rata-rata mereka tidak menyokong kerajaan selain kaum-kaum lain yang menyokong pembangkang.
Saya juga melihat apa yang berlaku selepas PRU-13 ini agak mencemaskan serta memperlihatkan permusuhan yang agak ketara. Antara buktinya apa yang kita lihat di dalam media sosial yang menggunakan bahasa kesat dan menghina. Ini cukup jelas menggambarkan perasaan marah dan emosi yang wujud di kalangan rakyat yang cuba bermusuh dengan UMNO dan BN. Oleh itu agenda penyatuan nasional ini lebih kepada menyelesaikan perpecahan dan permusuhan politik dalam jangka waktu pendek. Ini kerana isu melibatkan orang Cina tidak boleh ditolak ketepi kerana kita sedia maklum bahawa mereka ini sudah melihat kemampuan kuasa yang ada pada mereka sama ada menyokong atau tidak menyokong kerajaan.
MINGGUAN : Tidakkah Datuk melihat jika perkara ini tidak ditangani dengan baik, sikap permusuhan dan sangsi antara kaum ini akan berterusan dari generasi ke generasi dan akhirnya agenda menyatupadukan antara kaum ini tidak akan tercapai sampai bila-bila?
TEO KOK SEONG : Perkara ini sudah tentu bukan satu perkara yang sihat. Malah saya melihat sehingga sekarang pelajar-pelajar di sekolah vernakular ini masih menebal dengan perkauman dan jati diri etnik mereka. Mungkin ini dilihat bagus kepada memelihara kebudayaan dan etnik Cina itu sendiri. Namun dalam keadaan negara majmuk dan orang Melayu itu adalah majoriti dan dominan sudah tentu perkara ini perlu diimbangi dengan jati diri kebangsaan. Dan apabila melibatkan jati diri kebangsaan sudah tentu ia perlu melibatkan simbol dan proses sosio budaya Melayu. Perkara ini yang kurang atau mungkin tidak ada sehingga mengakibatkan mereka kurang semangat kebangsaan seperti tidak boleh berbahasa Melayu malah ada yang tidak tahu apa pun tentang negara ini.
Bagi saya ini adalah sesuatu yang cukup malang kerana dalam soal kerakyatan dan kebangsaan adalah perlu bagi rakyatnya bersandar kepada bahasa dan budaya kebangsaan. Agak memalukan apabila ada warganegara Malaysia yang langsung tidak boleh berbahasa Melayu atau hanya sepatah dua sahaja. Oleh itu masyarakat Cina perlu melihat perkara ini secara serius. Sudah tentu Dong Zong tidak akan melakukan perkara ini kerana ia bukan sebahagian dari skop perjuangan mereka. Namun parti politik perlu melakukan sesuatu untuk menyelesaikan masalah ini sementara nasi belum menjadi bubur. Perkara ini adalah satu keperluan sekarang namun malangnya kita lihat sangat jarang pemimpin politik bercakap mengenai perkara nasionalisme kebangsaan ini.
MINGGUAN : Mungkin ini adalah satu pendekatan yang tidak popular?
TEO KOK SEONG : Memang perkara ini tidak popular dan saya mengambil contoh diri saya yang banyak menyentuh tentang perkara kepentingan bahasa Melayu di kalangan orang Cina, maka saya sering sahaja dicerca dan dimaki hamun oleh mereka. Saya juga telah membuat laporan polis tentang beberapa kecaman dan penghinaan yang dinyatakan kepada saya yang diterima melalui e-mel dan laman sosial.
MINGGUAN : Ada pandangan yang menyatakan jika anak-anak orang Cina masuk ke sekolah kebangsaan berkemungkinan tinggi mereka akan masuk Islam dan berkelakuan dan berfikir seperti orang Melayu. Apa pandangan Datuk?
TEO KOK SEONG : Saya pernah dengar dari mulut orang-orang Cina sendiri tentang kebimbangan ini namun ia bukanlah sesuatu yang logik untuk berlaku. Bagi saya hanya bersekolah di sekolah kebangsaan atau pandai berbahasa Melayu tidak boleh menjadikan anak-anak mereka ini masuk Islam atau menjadi seperti orang Melayu. Yang boleh adalah orang perempuan dan lelaki Melayu yang menjadikan mereka masuk Islam. Memang ada kebimbangan mereka takut anak-anak mereka ini di Melayu atau di Islamkan. Namun bagi saya ini adalah satu kebimbangan yang langsung tidak berasas dan ia lebih kepada andaian semata-mata. Yang menjadi masalah sikap berlebihan mereka dalam menegakkan bahasa dan jati diri Cina kerana kita perlu mengimbangi perkara ini dan bukan mengikut semata-mata hanya kerana mereka orang Cina. Kita hidup di Malaysia dan adalah perlu untuk mereka mengikut adat resam dan budaya tempatan dan berdiri sebagai satu bangsa yang berbangga dengan jati diri Malaysia tanpa perlu mengorbankan identiti sebagai orang Cina.
MINGGUAN : Tidakkah orang Cina perlu bersyukur dan berterima kasih kerana kerajaan begitu baik membenarkan sekolah vernakular ditubuhkan di negara ini kerana hakikatnya ia tidak wujud pun di negara lain?
TEO KOK SEONG : Bagi saya mungkin kita boleh katakan penubuhan sekolah vernakular di negara ini adalah sebahagian hak mereka di negara ini. Ia dijamin dalam keadaan tidak langsung di dalam Perlembagaan di mana bahasa-bahasa lain boleh diamalkan dan dipelajari dan tidak boleh dihalang kecuali untuk penggunaan maksud rasmi. Jadi secara tidak langsung orang Cina dan India ada hak dan saya kira hak sebegini tidak diberikan kepada orang Cina di negara lain. Ini sepatutnya dihargai oleh mereka dan perlu disyukuri. Tetapi malangnya seperti yang saya katakan tadi tidak ada pemimpin Cina yang mahu memberitahu tentang perkara baik ini maka mungkin sesetengah dari orang Cina ini mungkin tidak tahu betapa istimewanya mereka diberi hak sebegini.
Kenapa saya katakan ia umpama hak istimewa adalah kita boleh lihat sendiri di Indonesia bagaimana orang Cina di sana terpaksa menukar nama mereka mengikut nama Indonesia. Malah di Thailand bukan sahaja orang Cina tidak ada keistimewaan sebegini malah orang Melayu juga tidak mendapat keistimewaan ini. Orang Melayu di Selatan Thailand tidak diberi kebenaran untuk membuka sekolah Melayu dan hanya mempelajari bahasa Melayu secara tidak formal di sekolah-sekolah pondok. Malah kita boleh lihat anak-anak muda Melayu di Selatan Thailand tidak boleh berbahasa Melayu. Maka jati diri etnik Melayu dan Cina di Thailand sudah tidak ada walaupun jati diri nasional mereka begitu kuat. Maka di sini kita boleh melihat negara Thailand dan Indonesia begitu berjaya dalam meningkatkan jati diri rakyat mereka terutama di kalangan minoriti. Jadi saya lihat Malaysia adalah sebuah negara yang istimewa kerana memberi kebebasan di kalangan rakyatnya terutama dalam soal mempertahan budaya asal namun janganlah sehingga berlebihan atau over protective.
MINGGUAN : Satu isu yang menimbulkan tandatanya adalah kenapa orang Cina di negara ini begitu takut anak mereka masuk Islam dan jadi Melayu. Tetapi mereka tidak berpandangan sedemikian jika menetap Barat dan tidak kisah anak mereka menjadi atau berkelakuan seperti orang Barat ataupun menukar agama kepada Kristian?
TEO KOK SEONG : Memang benar. Mereka bersedia untuk mengasimilasi dengan orang Barat tetapi di sini mereka tidak bersedia malah akan menolak untuk mengasimilasi. Malah sebenarnya kerajaan selama ini pun tidak pernah memaksa orang Cina mengasimilasi dengan orang Melayu. Negara ini ditubuhkan pada peringkat awal kemerdekaan atas dasar kemajmukan etnik dan keragaman budaya. Maksudnya kita mengakui kewujudan pelbagai bangsa di negara ini dan membenarkan semua bangsa-bangsa ini wujud secara terpisah dan cuba menyatukan mereka melalui sistem pendidikan.
Walaupun wujud sekolah vernakular tetapi di peringkat sekolah menengah semua kaum ini akan bercantum kembali. Tetapi nampaknya sudah terlalu lewat bagi kanak-kanak yang sudah berusia 13 tahun ini kerana usaha perpaduan itu tidak begitu dirasai. Walaupun Dong Zong menyatakan sukatan pelajaran adalah sama dengan sekolah kebangsaan tetapi akibat penggunaan bahasa yang berbeza maka ia membentuk perwatakan dan jati diri yang berbeza. Sudah tentu hasilnya lain macam kerana tidak ada persefahaman sebenar kerana penggunaan bahasa yang berbeza. Seharusnya sekolah satu aliran atau sekolah wawasan adalah jalan terbaik untuk menyelesaikan masalah ini tetapi melihat kepada keadaan sekarang terutama selepas PRU-13, usaha ini kelihatannya sudah agak mustahil. Apatah lagi semua parti politik Cina tidak ada semangat mahu memperkasakan perkara ini maka usaha membentuk satu jati diri kebangsaan sudah semakin sukar apatah lagi dalam keadaan politik yang sudah menjadi pelbagai acuan.
MINGGUAN : Mungkin Datuk ada pandangan tentang bentuk penyelesaian kepada masalah ini?
TEO KOK SEONG : Kalau kita benar-benar sayang kepada tanah air ini sudah sampai masanya kita duduk semeja dan lihat kembali serta bertanya bagaimana mahu menyelesaikan masalah ini untuk keharmonian dan perpaduan semua golongan masyarakat tanpa mengira agama dan kaum. Saya melihat kita perlu memanfaatkan sistem yang ada sekarang ini. Ini kerana jika kita mencadangkan usul baharu kita boleh lihat bagaimana respons dari Dong Zong dan lain-lain yang langsung tidak mahu menerima sehingga ia mampu memudaratkan hubungan yang kini sudah tidak berapa harmoni lagi. Malah Dong Zong ini sememangnya tidak pernah mahu bersetuju dan sering prejudis dan selalu curiga tentang hasrat kerajaan yang mahu mengharmonikan semua kaum. Mereka sering menganggap usaha kerajaan ini adalah agenda kerajaan untuk menghakis sekolah dan bahasa Cina.
Ini menunjukkan seolah-olah wujud satu perasaan saling tidak mempercayai antara satu sama lain. Saya boleh katakan keadaan sekarang ini terlalu runcing umpama kita duduk serumah tetapi jika mahu ke bilik air walaupun bilik sudah berkunci tetapi masih membawa komputer riba ke bilik air kerana tidak percaya kepada rakan serumah. Soalnya bagaimana kita boleh bersatu padu dalam keadaan terlalu banyak sistem sekarang ini. Kalau boleh kita duduk semeja dan cari jalan untuk mengguna pakai cara yang diterima semua. Mungkin pihak Dong Zong sendiri boleh memberi cadangan bagaimana mahu mengendurkan ketidakpercayaan sesama kaum ini.
Sumber : http : //www.utusan.com.my/
Dicatat oleh SAHARUDDIN ABDULLAH di 5:27 AM No comments:
Hasil Perbincangan Spontan Dalam Program Minggu Bahasa Melayu
Kesan Amalan Budi Bahasa
Ø  Melahirkan masyarakat penyayang – keharmonian hidup bermasyarakat lebih harmoni. Yang tua disayangi, yang muda dikasihi – memberi tempat duduk kepada warga tua dalam pengangkutan awam yang penuh sesak.
Ø  Dapat mewujudkan semangat seia sekata dan sederap melangkah dalam kehidupan – masyarakat saling membantu dalam pelbagai hal seperti kenduri kendara, majlis perkahwinan dan hal kematian atau sakit demam.
Ø  Membentuk generasi berakhlak mulia dan berpekerti terpuji – menjadi suri teladan kepada orang lain sama ada rakan sebaya, yang lebih tua mahupu yang sudah tua.
Langkah-langkah Melahirkan Modal Insan.
Ø  Memberi didikan agama yang mantap dan mencukupi- mampu membezakan antara dosa dan pahala , membezakan yang betul dan ang salah.
Ø  Pengawasan yang berterusan daripada ibu bapa – anak-anak akan dapat membina kehidupan yang sempurna, dapat mencegah keburukan dan melahirkan generasi yang kamil.
Ø  Dasar pendidikan yang mantap dan menyeluruh – dapat melahirkan generasi yang berwawasan, berketrampilan dan seimbang dari segi jasmanai, emosi rohani dan ntelek
Ø  Menyemai rasa sayang kepada Negara – berpegang teguh kepada prinsip di mana bumi dipijak, di situ langit dijunjung. Supaya keharmonian dalam masyarakat dapat diwujudkan.
Ø  Untuk memastikan semua rakyat mematuhi undang-undang yang telah digubal oleh kerajaan. Semua rakyat akan berasa selamat kita berada di Negara ini.
Ø  Melahirkan masyarakat yang berpegang teguh kepada agama. Semua agama mengajak umatnya melakukan kebaikan dan menjauhi keburukan. Masyarakat yang berpegang pada agama, lebih bertolerasi dalam kehidupan.
Ø  Masyarakat akan menghormati dan memandang tinggi pekerti kita. Akan dhormati dan menjadi sur teladan.
Ø  Dapat menjaga maruah diri dan keluarga – keluarga akan dijadikan contoh kerana berjaya mendidik dengan sempurna.
Ø  Melahirkan generasi yang mempunyai cara hidup yang sihat dan baik. Idak terlibat dalam masalah social.
Ø  Mengadakan kempen/program tentang sayangi bahasa – mengadakan pelbagai aktiviti yang menarik untuk merangsang masyarakat menggunakan bahasa dengan betul.
Ø  Kerajaan menyediakan peruntukan khas untuk memartabatkan bahasa terutama di sekolah. Penyediaan bahan yang oleh menarik minat elajar untuk menguasai bahasa dengan lebih baik.
Ø  Menguatkuasakan peraturan penggunaan bahasa yang betul dalam iklan, media massa dan juga ucapan pemimpin – supaya bahasa yang betul digunakan dalam kehidupan seharian.
Ø  Melahirkan masyarakat yang berilmu untuk memajukan Negara – Negara akan menjadi maju dan standing dengan Negara-negara lain.
Ø  Menyediakan sumber tenaga manusia yang produktif dan berdaya saing untuk membangunkan Negara – Negara akan terus berkemang maju tanpa mengharapkan sumber tenaga luar.
Ø  Membangunkan system pendidikan Negara – menjadikan Negara Malaysia sebagai Negara pelancongan pendidikan – dapat memajukan ekonomi Negara dengan kemasukan penuntut asing.
Langkah-langkah Melestarikan Alam Sekitar.
Ø  Memastikan barangan yang tidak digunakan lagi diasingkan untuk dikitar semula – mengelakkan pencemaran terhadap alam sekitar.
Ø  Mengadakan kempen sayangi alam sekitar atau kempen menghijaukan bumi – meimbulkan kesedaran kepada masyarakat untuk menjaga alam sekitar
Ø  Mengadakan subjek alam sekitar diperingkat sekolah rendah dan menengah untuk memastikan proses melestarikan alam dimantapka dalam diri masyarakat.
Ø  Mengenakan tindakan tegas kepada pihak yang mencemarkan alam sekitar.
Ø  Mewujudkan hubungan mesra dalam kalangan ahli keluarga. Timbul rasa saying menyayangi dan kasih saying yang erat.
Ø  Dapat berkongsi kegembiraan dan kedukaan secara bersama-sama. Permasalahan keluarga dapat ditangani secara bijak.
Ø  Dapat mengawal kegiatan dan tingkah laku anak-anak yang tidak baik – anak-anak akan berasa dikasihi dan diberi perhatian setiap masa.
Ø  Menimbulkan keberanian untuk melakukan sesuatu perkara di luar kebiasaan dan perkara yang tidak dijangka.
Ø  Dapat membina kehidupan yang lebih bermakna dan baik – kita akan mencuba sesuatu yang dihajati.
Ø  Mendapat sanjungi dan penghormatan daripada masyarakat apabila sesuatu kejayaan itu dapat dikecapi.
Ø  Memupuk samangat kerjasama secara sepasukan – menanam nilai murni dalam kehidupan.
Ø  Memelihara budaya warisan turun temurun daripada pupus ditelan zaman – permainan tradisional mempunyai keunikan tersendiri.
Ø  Mengelakkan diri dari terlibat dalam gejala negative – masyarakat dapat mengisi masa lapang dnegan aktiviti bersama yang menarik.
Usaha-usaha Memupuk Budaya Membaca.
Ø  Ibu bapa menjadi suri teladan yang boleh dicontohi oleh anak-anak – ibu bapa membaca buku bersama dengan ahli keluarga.
Ø  Kerajaan megurangkan cukai terhadap buku-buku – harga buku akan menjadi lebih murah dan masyarakat boleh membeli buku bacaan yang disukai dalam kuantiti yang lebih banyak,
Ø  Kerajaan menyediakan lebih banyak perpustakaan bergerak dan perpustakaan desa bagi memudahkan masyarakat memperoleh bahan bacaan.
Ø  Kempen galakan membaca perlu diperhebatkan untuk menimbulkan kesedaran dalam masyarakat.
Ø  Melahirkan masyarakat yang harmoni, faham-memahami dan boleh bekerjasama dalam semua hal.
Ø  Dapat membina kemajuan Negara secara bersama-sama dan berkongsi kekayaan Negara tanpa ada rasa prejudis dan bersangka buruk.
Ø  Menjaga kestabilan politik, ekonomi dan keselamatan masyarakat- tidak timbul rasa dengki, cemburu dan rasa terabai oleh mana-mana kaum.
Kebaikan Amalan Gaya Hidup Sihat.
Ø  Dapat menyihatkan tubuh badan – pemakanan seimbang, tidak merokok, bersenam, tidak terlibat dalam masalah social dapat menghindari pelbagai penyakit.
Ø  Menjadikan diri kita sentiasa cergas pada setiap masa – pemakanan yang seimbang dan senaman dapat mencergaskan minda dan peredaran darah lebih sempurna
Ø  Menghilangkan tekanan kerja – aktiviti bersenam dan bermain dapat melupakan permasalahan dalam hidup.
Usaha-usaha Meningkatkan Kecemerlangan Sukan Negara.
Ø  Latihan yang sistematik dan tersusun – kemahiran dan pengetahuan dapat diajar dengan sempurna kepada atlet.
Ø  Menyediakan kemudahan/parasarana sukan yang lengkap dan bertaraf dunia – membiasakan atlet dengan persekitaran yang sebenarnya.
Ø  Menyediakan jurulatih yang professional dan berkelayakan – kemahiran dan pengetahuan bertaraf dunia dapat diajar kepada atlet.
Ø  Menyediakan pasukan pelapis supaya atlet dapat berlatih lebih lama dan dapat mempelajari teknik, kemahiran dalam sesuatu permainan.
Ø  Dapat membantu ketika jiran mengalami kesulitan dan kemalangan – memantau rumah jiran jika jiran tiada di rumah.
Ø  Dapat melahirkan perpaduan dalam kalangan jiran tetangga – mengamalkan sikap toleransi dalam kehidupan.
Ø  Mewujudkan masyarakat bagai aur dengan tebing dalam kehidupan – susah dan senang dikongsi bersama.
Punca-punaca Kemalangan Jalan Raya.
Ø  Tidak mematuhi peraturan dan undang-undang yang telah ditetapkan – memandu laju, melanggar lampu isyarat, memotong di garisan berkembar dan sebagainya.
Ø  Keadaan permukaan jalan yang berlubang-lubang, tidak rata, berselekoh dan licin – kenderaan sukar dikawal jika permukaan jalan tidak baik.
Ø  Sikap tidak berhemah pemandu jalan raya – tidak bertimbang rasa, mengejar masa, mementingkan diri sendiri dan sebagainya.
Ø  Membekalkan semua zat yang diperlukan oleh tubuh badan – badan menjadi lebih sihat.
Ø  Dapat mencegah daripada pelbagai penyakit seperti darah tinggi, kencing manis- kandungan garam dan gula dalam makanan tinggi,
Ø  Menghalang daripada kuman/virus menyerang tubuh badan kita.
Implikasi Dunia Tanpa Sempadan.
Ø  Masyarakat akan terdedah kepada perkara-perkara negative yang boleh merosakkan akhlak dan tingkah laku masyarakat.
Ø  Mereka yang tidak rajin dan tidak berilmu akan terus ketinggalam dalam perlumbaan kehidupan.
Ø  Masalah social akan bertambah dalam kalangan remaja kerana dipengaruhi oleh persekitaran yang tidak baik
Ø  Terhindar daripada pelbagai penyakit yang mungkin menyerang individu terbabit seperti panau, kurap dan penyakit lain.
Ø  Pergaulan dengan masyarakat lebih baik – badan, pakaian kita terhindar dari bau busuk yang menyebabkan rakan, guru tidak selesa.
Ø  Menunjukkan ketrampilan, kematangan dan kedewasan diri masyarakat.
Langkah-langkah Sayangi Warga Emas.
Ø  Menyediakan tempat tinggal yang selesa – membolehkan warga emas mengakhiri kehidupan mereka di dunia dalam keadaan sempurna.
Ø  Menziarahi warga emas di hospital, rumah – melihat keperluan mereka yang boleh diberi bantuan.
Ø  Memberikan keutamaan kepada warga emas terutama apabila berurusan dikaunter.
Kebaikan Sekolah Satu Sesi.
Ø  Lebih banyak pengetahuan dan kemahiran yang boleh dipelajari.
Ø  Membolehkan pelbagai program dilakukan di sebelah petang kerana tidak menganggu proses PdP pelajar sesi petang.
Ø  Murid dapat merancang sesuatu aktiviti dengan mengambil kira kerperluan untuk aktiviti tersebut.
Usaha-usaha Memperkenalkan Makanan Tradisional.
Ø  Mengadakan festival makanan tradisional di peringkat daerah, negeri, kebangsaan dan antarabangsa.
Ø  Memperbaharu kaedah pembungkusan makan tradisonal agar lebih menarik.
Ø  Mempelbagai penghasilan produk hasil daripada makanan tradisonal.
Usaha-usaha Mewujudkan Pendidikan Cemerlang.
Ø  Menyediakan jadual pembelajaran yang konsisten dan dipatuhi.
Ø  Bertanya kepada guru setiap kali mengalami masalah dalam pembelajaran.
Ø  Menghadiri pelbagai klinik motivasi untuk memantapan minda dan berubah dari kejahatan kepada kebaikan.
Kepentingan Memperkasakan Wawasan Remaja.
Ø  Untuk melahirakan sumber tenaga manusia yang produktif dan beramanah.
Ø  Remaja akan merasai diri mereka dihargai dan dihormati oleh masyarakat.
Ø  Lahirlah masyarakat yang berilmu pengetahuan, berakhlak mulia dan betimbang rasa.
Dicatat oleh SAHARUDDIN ABDULLAH di 5:20 AM No comments:
ISU PENDIDIKAN : Pendidikan bukan untuk lahirkan 'robot pintar'
SHAH ALAM : Matlamat pendidikan bukan sekadar melahirkan 'robot pintar' sebaliknya pendidikan berperanan 'memanusiakan manusia'.
Bagi mencapai matlamat ini, pendidikan seharusnya menjadikan cinta sebagai asas kerana cinta diyakini mampu memberikan kekuatan kepada manusia untuk saling memberi.
Seperti mutiara kata daripada cendekiawan Hamka, 'Cinta bukan mengajar kita lemah, tetapi membangkitkan kekuatan'.
Itu antara intipati Forum Pedagogi Pendidikan Cinta anjuran sukarelawan Teach For The Needs (TFTN) yang diadakan di Kompleks Karangkraf, dekat sini malam tadi.
Pedagogi merujuk kepada kaedah pengajaran dan TFTN cuba membawakan kaedah pengajaran baharu yang berasaskan cinta kerana yakin hanya pendidikan cinta mampu melahirkan masyarakat yang seimbang dari segi akademik dan nilai-nilai kemanusiaan.
Forum malam tadi menampilkan tiga panelis iaitu pensyarah Universiti Islam Antarabangsa (UIA) Dr Maszlee Malik, yang juga aktivis masyarakat, Pakar Perunding Obstetriks & Ginekologi, Dr Harlina Siraj yang juga pendakwah bebas dan penulis buku best seller 'Aku Terima Nikahnya' Hasrizal Jamil yang juga penceramah bebas manakala moderatornya ialah pengarah eksekutif TFTN, Anas Alam Faizli.
Gabungan mantap panelis berpengalaman dan dikenali ramai itu menghidupkan perbincangan seputar pendidikan cinta hampir dua jam beserta sesi soal jawab daripada hadirin.
Panelis turut menekankan, pendidikan cinta mampu menyelesaikan masalah penindasan sesama manusia, meningkatkan tahap keyakinan diri sendiri dan sikap cintakan ilmu pengetahuan.
Ustaz Hasrizal menekankan, sikap ibu bapa yang terlalu mahukan anak-anak mereka cemerlang dalam pelajaran akhirnya melahirkan robot yang tiada roh kemanusiaan.
"Apabila kita hilang sifat kemanusiaan kita akan jadi robot, pendidikan cinta adalah untuk memanusia kembali manusia.
"Pedagogi pendidikan cinta bergantung kepada bagaimana kita memandang manusia lain di sekeliling," katanya yang juga dikenali dengan nama Saiful Islam.
Dr Harlina pula menegaskan, pendidikan bukan hanya bergantung kepada berapa 'A' yang diperoleh dalam peperiksaan tetapi harus menekankan lima aspek iaitu akidah, akhlak, aqliah, jasmaniah dan insaniah.
Pendidik pula katanya, harus mempunyai sifat ikhlas mengajar untuk belajar, bukan sekadar untuk memberitahu.
"Guru yang bagus ialah guru yang mampu mencetuskan inspirasi kepada pelajar-pelajarnya.
"Guru yang bersemangat mengajar sebenarnya punyai sifat ingin belajar dan sebenarnya dia lebih banyak belajar sewaktu dia mengajar," katanya.
Dr Maszlee pula berpandangan, pendidikan hari ini terlalu dikomersilkan sehingga melahirkan pelajar yang meminta-minta pekerjaan.
"Sistem pendidikan sekarang yang dirosakkan oleh politik dan komersil melemahkan pelajar sehingga melahirkan graduan yang meminta-minta pekerjaan, bukan mencipta peluang pekerjaan," katanya.
Sumber : http : //bmharakahdaily.net/
Dicatat oleh SAHARUDDIN ABDULLAH di 5:17 AM No comments:
Newer Posts Older Posts Home
Subscribe to: Posts (Atom)
Time in Kuala Lumpur
Pautan Rakan Guru BM
BAHASAKU GLOBAL BANGSAKU GLOKAL
Catatan Cikgu Zulkarnain : Kemiskinan Bukan Penyebab Kegagalan - Jutaan insan yang berjaya pada hari ini merupakan golongan yang makan berlaukan garam, tidur berbantalkan lengan, ke sekolah meredah hutan, hidup dihimpi...
SELAMAT MENGHADAPI PEPERIKSAAN SPM 2021 -
- *MUNAJAT PEPERIKSAAN :* Ya Allah, Ya Tuhan Kami, Kami mohon keampunan Mu, kami mohon kerahmatan Mu, kami mohon taufik dan hidayah Mu ya Allah. Kau a...
LAMAN BIMBINGAN BAHASA MELAYU SPM MSAB(EC)
TEMPLATE PENULISAN RANCANGAN PELAJARAN HARIAN -
s a u j a n a m a t a
K2 : S8 - Novel - Peristiwa yang menarik dalam novel (novel Pantai Kasih) - Huraikan *dua* peristiwa yang menarik berdasarkan sebuah novel yang anda pelajari. [6 *markah*] Novel yang saya pelajari ialah Pantai Kasih. Antara per...
SINOPSIS NOVEL TIRANI (BAB 21 HINGGA BAB 24) - *BAB 21: SINAR DI HUJUNG TEROWONG* Di rumah Pak Cik Aziz perbincangan tentang pengambilalihan Chalet Iwana-Iwani sedang berjalan rancak. Pak Cik Aziz mener...
PEPERIKSAAN PERCUBAAN PULAU PINANG & SELANGOR - Assalamualaikum, Saya muat naik 2 set rangka isi lagi yakni untuk Pulau Pinang dan Selangor. Semoga bermanfaat kepada yang sudi meneliti. *PULAU PINANG* *1...
Dapatkan di pasaran -
SELAMAT HARI PEKERJA 2013 - PEKERJA PEMANGKIN TRANSFORMASI NEGARA
Mohd Azam Bin Ahmad- Guru Cemerlang Bahasa Melayu
- Menjelma Syawal berundur Ramadan... Syahdu gema takbir menyelusuri alam... Indahnya Idil Fitri.... Selamat Hari Raya minal idil wal faizin Maaf Zahir Batin
Fokus Soalan Novel SPM 2010 - Semua Jawapan berdasarkan Novel Di Hadapan Pulau dan Putera Gunung Tahan Negeri Perak 1. *Berdasarkan sebuah novel yang anda kaji jelaskan dua peristiwa ya...
STRATEGI MENJAWAB SOALAN PEMAHAMAN NOVEL SPM. - STRATEGI MENJAWAB SOALAN PEMAHAMAN NOVEL SPM. KERTAS 2 SPM: SOALAN 4 (a) dan (b) 1. Berdasarkan keperluan peperiksaan, ingatlah bahawa jawapan anda u...
CIKGUJANA IBRAHIM - ESEI-ESEI TERBAIK PELAJAR-PELAJAR
MELESTARIKAN ALAM SEKITAR - KEPADA ANAK-ANAK DIDIK, MAAF KERANA FORMAT SEBENAR FORUM TIDAK DAPAT DIPAPARKAN. NAMUN BEGITU, FORMATNYA MENYAMAI FORMAT WAWANCARA 1 WARISAN BANGSA AKTIVITI...
-Abdul Ghalib Yunus, Munsyi Dewan -
Majlis Guru Cemerlang Malaysia
Kamus Dewan Bahasa dan Pustaka
Laman Web SMK Sijangkang Jaya
Biro Pengaduan Awam JPM
Kesatuan Perkhidmatan Perguruan Kebangsaan
Kolej Komuniti Kuala Langat
Kepentingan Ilmu Dalam Kehidupan
Kepentingan Ilmu Dalam Kehidupan. Pendahuluan : "Tuntutlah ilmu dari buaian hingga ke liang lahad" dan " Ilmu Jambatan Hid...
Manfaat Mengadakan Rumah Terbuka Dalam Kalangan Masyarakat
AMALAN RUMAH TERBUKA (TEMA) Rumah terbuka atau ‘open house’ sudah menjadi lumrah pada sambutan perayaan di negara ini ter...
Punca-Punca Masalah Sosial dan Cara Mengatasi
Ini bukanlah yang terbaik - Sekadar panduan dan pencetus idea untuk semua calon SPM Masalah sosial dalam kalangan remaja semakin membimb...
Cara-cara Memulihara Alam Sekitar
Dalam era ledakan teknologi maklumat hari ini, sering kali kita melihat dan menatap pelbagai berita yang berkaitan alam sekitar....
Kesan Rasuah Kepada Negara
Tajuk Perbincangan Kumpulan 1 : Tingkatan 5 Sains 2 – SMK Sijangkang Jaya. Rasuah perosak utama masyarakat dan negara. B...
Faktor - Faktor Yang Menyebabkan Kejadian Tanah Runtuh
FAKTOR-FAKTOR (fokus) YANG MENYEBABKAN KEJADIAN TANAH RUNTUH (isu). Pendahuluan.             Dalam era ledakan teknologi m...
Langkah-langkah Memupuk Semangat Patriotik Dalam Kalangan Remaja
LANGKAH-LANGKAH MEMUPUK SEMANGAT PATRIOTIK Dewasa ini, golongan remaja dikatakan kurang mempunyai semangat patriotik. Isu yang m...
Memupuk Perpaduan Dalam Kalangan Rakyat
Usaha-usaha Mewujudkan Perpaduan Kaum di  Malaysia Isu perpaduan kaum merupakan satu usaha berterusan yang perlu dipikul dan...
Usaha-usaha Untuk Mengekalkan Perpaduan di Malaysia
USAHA-USAHA MEMPERKUKUH PERPADUAN KAUM RAKYAT MALAYSIA Malaysia terdiri daripada pelbagai lapisan Masyarakat. Sejak 31 Ogos 19...
Beberapa Contoh Karangan Pelajar
Karangan ini telah dibentangkan oleh pelajar 5 Sains 1 SMK Sijangkang Jaya sewaktu P & P pada 19 Januari 2012). Semoga dapat dimanfaatka...
Yang Bulat Tidak Datang Bergolek dan Yang Pipih Tdak Datang Melayang
Mula mengajar pada 01/12/1992 -31/12/2001 di Sekolah Rendah dan 01/01/2002 hingga sekarang di Sekolah Menengah.Pernah mengajar di SK Kuala Krau,Temerloh Pahang dan SK Kanchong Darat, Banting. Selepas memperoleh ijazah pertama dalam bidang bahasa, saya mengajar di SMK Sijangkang Jaya. Pada Tahun 1996 dan 2004 Mendapat Anugerah Perkhidmatan Cemerlang. Pada Tahun 2009 dilantik sebagai Guru Cemerlang Bahasa Melayu. Memperoleh anugerah pekhidmatan cemerlang kali ketiga pada tahun 2012. Pada 23 April 2015 berjaya memperoleh gred DG48. Terlibat sebagai penceramah dalam teknik menjawab kertas 1 Bahasa Melayu SPM sejak 2011. Penceramah dalam program PTRS Negeri Selangor. Terlibat dengan Bahagian Buku Teks, Bahagian Teknologi Pendidikan dan Lembaga Peperiksaan Malaysia.
View my complete profile
Usaha-Usaha Menjaga Keselamatan Kawasan Kediaman D...
ISU PENDIKAN : Politik, nilai komersial punca pend...
ISU BAHASA : Di sini langit dijunjung
Hasil Perbincangan Spontan Dalam Program Ming...
ISU PENDIDIKAN : Pendidikan bukan untuk lahirkan '...
Menuju Ke Puncak Jaya
Waktu Solat "Marilah Mengerjakan Solat"
SINOPSIS NOVEL TIRANI (BAB 21 HINGGA BAB 24) - *BAB 21: SINAR DI HUJUNG TEROWONG* Di rumah Pak Cik Aziz perbincangan tentang pengambilalihan Chalet Iwana-Iwani sedang berjalan rancak. Pak Cik Aziz mener...
Diari Seorang Guru ...
Berbloging kembali - In syaa Allah, saya akan kembali. Pada kali ini saya akan menulis tentang tatabahasa. Pelajar-pelajar 4sc1 tahun ini telah secara tidak langsung memberikan...
Walau apapun yang kita lakukakan, ingatlah kesan yang akan kita terima
Pautan Kasih Cantuman Jiwa
Ilmu adalah pelita hidup. Tuntulah ilmu dari buaian hingga ke liang lahad. Dalam zaman golablisasi ini, ilmu berada dihujung jari. Manfaatkan kemudahan yang ada untuk memperoleh ilmu yang bermanfaat untuk diri, keluarga, bangsa dan agama
Perkongsian Ilmu Pintar. Sama-sama kita gunakan blog ini untuk memperoleh ilmu pengetahuan. Awesome Inc. theme. Theme images by molotovcoketail. Powered by Blogger.